**PROGRAM DELA PLANINSKEGA DRUŠTVA *HAKL* SVETA TROJICA ZA LETO 2021**

Načrtovan program delovanja društva temelji na pripravljenih programih dela posameznih komisij v društvu. Temeljijo pa na dosedanjem dolgoletnem delu in na predlogih vas, ki nam med letom pomagate, da te aktivnosti med letom zaživijo in dobijo vsebino na planinskih in tematskih poteh, pri delu z mladimi planinci na osnovnih šolah, ter dobijo veljavo tudi med drugimi društvi in lokalno skupnostjo v Občini Sveta Trojica.

Med pomembnejše naloge iz programa Upravnega odbora društva pa spadajo:

* Pomoč pri izvedbi aktivnosti v društvenih komisijah ter spremljanje izvajanja njihovega programa,
* Sodelovanje društva v lokalni skupnosti v skupnih prireditvah med letom,
* Prijava društvenih projektov na razpisu za financiranje iz proračunskih sredstev Občine, državnih razpisov, razpisi EU.
* Aktivno sodelovanje z vodstvom Meddruštvenega odbora planinskih društev v Pomurju pri skupnih tradicionalnih dogodkih, vzdrževanju in nadgradnja Pomurske planinske poti,
* Ohranjanju povezav in sodelovanja z planinskimi društvi v pomurski regiji,
* Aktivno sodelovanje v delu komisij in organov Planinske Zveze Slovenije, sodelovanje na srečanjih planincev Slovenije, v kolikor bo epidemija KOVID-19 dovoljevala.
* Iskanju dodatnih finančnih sredstev za delovanje društva pri donatorjih za dokončanje umetne plezalne stene pri jezeru,
* Povezovanje društva s planinskimi društvi iz drugih MDO (meddruštvenih odborov) še posebej PD Drava iz Maribora,
* Priprava in izdelava zasnove projekta planinskega doma in aktivnosti za pridobitev zemljišča pri trojiškem jezeru za postavitev planinskega doma.

Nalog, ki jih bo potrebno med letom še opraviti, je še cela vrsta. Izpeljali jih bomo brez naštevanja vendar v obsegu svojih strokovnih sposobnosti in znanj, predvsem pa v odvisnosti od finančnih sredstev, ki jih bomo imeli na razpolago. Vsekakor pa bo naš največji vložek v izvedbo programa naše prostovoljno delo in motivacija za izpeljavo zastavljenih ciljev, še posebej na pripravah za postavitev planinskega doma. Če smo enotni v hotenju je vsak cilj dosegljiv. »Haklovci« smo to v preteklosti dokazali, zato bomo tudi v tem letu nadaljevali zagnano ampak tudi preudarno.

V Sveti Trojici, 31. marec 2021 Predsednik: Drago Lipič